تحت السجر يا وهيبه

تحت السجر يا وهيبه اغنيه مصريه غناها محمد رشدى

   كلمات 

تحت السجر يا وهيبه ياما كلنا برتقان

كحلة عينيكى يا وهيبه جارحه قلوب الجدعان

الليل بينعس ع البيوت و ع الغيطان

و البدر يهمس للسنابل و العيدان

يا عيونك النايمين و مش سائلين

وعيون ولاد كل البلد صاحيين

تحت السجر واقفه بتتعاجبى

دى برتقانه وللا دا قلبى

قلبى طرح نور فرح لما رأيت رمشك سرح

كحلة عينيكى يا وهيبه جارحه قلوب الجدعان

يا عايقه يا انتى يا نجمة الصبحيه

خلخال برنه يرّقص الجلابيه

و العقد خللا كهرمانيه

و الطرحه بالترتر ملاليه ملاليه ملاليه

قلبى طرح نور فرح لما رأيت رمشك سرح

كحلة عينيكى يا وهيبه جارحه قلوب الجدعان

تحت السجر طل القمر يالالاللى

شافنى حزين ميل عليا وقال لى

عين الجميل منك بقا اتهنا

تحت السجر راح تضحك الجنه

قلبى طرح نور فرح لما رأيت رمشك سرح

تحت السجر يا وهيبه ياما كلنا برتقان

كحلة عينيكى يا وهيبه جارحه قلوب الجدعان


 شوف كمان 

تصنيف:اغانى باللغه المصريه
تصنيف:كلمات اغانى